Diari Oficial de la Generalitat Valenciana


Sumari del DOGV 6464, del 21-02-2011 (2011/1849)

Informació pública del projecte de modificació puntual de les normes subsidiàries de planejament municipal de Xaló.
-------------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1849


Data del document
:   14-02-2011

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * administració local
    * pla d'urbanisme

Informació pública del projecte de modificació puntual de les normes subsidiàries de planejament municipal de Xaló. [2011/1849]  
El Ple de l'Ajuntament de Xaló, en la sessió celebrada el dia 28 de gener de 2011, va acordar:  
Atés el tenor de l'article 21.2.c de la Llei 10/2004, de 9 de desembre, de la Generalitat, del Sòl No Urbanitzable, que expressa la superfície ocupada per l'edificació no excedirà mai del 2% de la finca rústica; la resta d'ella haurà d'estar i mantindre's amb les seues característiques naturals pròpies. No obstant això, el pla podrà permetre servicis complementaris de la vivenda familiar, sense obra de fàbrica sobre rasant natural, la superfície dels quals no excedisca de l'ocupada per l'edificació.  
Vist que les normes subsidiàries de planejament municipal no inclouen este tipus de servicis complementaris sense obra de fàbrica sobre rasant natural, esta Alcaldia considera apropiat que s'incloga i preveja en el text de les normes subsidiàries, sense cap al·lusió a quin tipus d'obres de fàbrica afecte.  
De conformitat amb el que disposa l'article 94.1 i 83 de la Llei 16/2005, de 30 de desembre, Urbanística Valenciana.  
Primer. Sotmetre a informació pública, pel termini d'un mes, el projecte de modificació puntual de les normes subsidiàries de planejament municipal de Xaló pel qual s'introduïx un últim apartat en l'article 51 del text normatiu de les NNSS, redactat pels servicis tècnics municipals, amb la publicació de l'anunci al tauler d'edictes i en la pàgina web d'este Ajuntament, en el Diari Oficial de la Comunitat Valenciana i en un diari no oficial d'àmplia difusió a la localitat, perquè durant este termini puguen presentar els interessats les al·legacions que consideren oportunes.  
Segon. Simultàniament es procedirà a la petició d'informes dels distints departaments i òrgans competents de les administracions, d'acord amb la normativa reguladora de les seues competències respectives.   
Tercer. El present acord determinarà automàticament la suspensió de la tramitació i atorgament de llicències d'activitat, de parcel·lació de terrenys, edificació i demolició, i en aquells actes de contingut urbanístic que resulten incompatibles amb les noves determinacions de planejament previstes, de conformitat amb el que disposa l'article 101.2 de la Llei Urbanística Valenciana.  
El que es fa públic per a general coneixement, i se sotmeten els documents a informació pública, per un termini d'un mes, comptador des de l'endemà de la publicació d'este anunci en el DOCV, en un diari no oficial d'àmplia difusió a la localitat i al tauler d'anuncis del municipi.   
Durant tal termini es podran formular les al·legacions que s'estimen pertinents, i l'expedient complet romandrà exposat al públic i podrà consultar-se en el Departament d'Urbanisme del Ajuntament de Xaló, situat al carrer de l'Església, número 27, de dilluns a divendres, des de les 09.30 fins a les 14.00 hores. Esta informació es publica igualment en la pàgina web de l'Ajuntament .  
Xaló, 14 de febrer de 2011.- L'alcalde: Jaime Castells Mengual.